Kristján Eldjárn
Store norske leksikon,Historie,Norsk og nordisk historie,Islands historie
Kristján Eldjárn var en islandsk arkeolog og politiker, som var Islands president fra 1968 til 1980. Han hadde ikke deltatt i politikken tidligere da han stilte som kandidat ved presidentvalget i 1968.
Eldjárn studerte norrøn arkeologi i København fra 1936 til 1939, og tok magistergraden ved universitetet i Reykjavík i 1944. Deretter ble han ansatt ved Islands nasjonalmuseum i 1945, og overtok i 1947 embetet som riksantikvar og direktør for museet.Foruten doktoravhandlingen fra 1957 om islandske graver i tiden før Island ble kristnet rundt år 1000, har Eldjárn skrevet en lang rekke arkeologiske avhandlinger. Han har også deltatt i viktige utgravninger, blant annet i de norrøne bosetningsområdene på Grønland. I 1975 ble han utnevnt til æresdoktor ved Universitetet i Bergen. Les mer i Store norske leksikon jernalderen norrøn mytologi arkeologi Islands politiske system Islands historie Island